Karibia

**Karibia** ( ,  ; ; ; ) nopo nga subwilayah id Amerika kohompit no Rahat Caribbean om pulau-pulau dau, i soboogian nosorilian do Rahat Caribbean om i nopo suai nga miwolit miampai Rahat Caribbean Sea om Lautan Atlantik Koibutan; om sumoonu, kotogisan i minsomok miampai tana tagayo (mainland) nga posuangon id wilayah diti. Wilayah nopo diti nga id kabaatan kosilahon Teluk Mexico om Amerika Koibutan, kosilahon do Amerika Tanga, om koibutan do Amerika Kabaatan.

Poinladsong o soboogian tagayo id sawat Plat Caribbean, wilayah nopo diti nga kiwaa ribuan pulau, pulau tokoro, terumbu, om kawis. Lengkung pulau mombontuk piolitan koibutan om kosilahon Rahat Caribbean: Antilles Tagayo id koibutan om Antilles Tokoro, kohompit no Leeward Antilles, id kosilahon om kabaatan. Kepulauan Lucayan Archipelago di poindoros, kohompit no Bahamas om Kepulauan Turks om Caicos, om pulau Barbados id Antilles Tokoro nopo kaka nga soboogian mantad Caribbean sundung do au miwolit miampai Rahat Caribbean. Koinsanai nopo pulau id Antilles kopisugku do Lucayan Archipelago mombontuk **[[West Indies|Hindia Kotonobon]]**, i insaru piagalon miampai istilah Caribbean. Id tanah tagayo, Belize om kotogisan Caribbean id Mexico, Amerika Tanga, om Amerika Kabaatan, kaaampai no Semenanjung Yucatán id Mexico, Jabatan Kepulauan Bay id Honduras, Wilayah Autonomi Caribbean Koibutan om Kabaatan id Nicaragua, Wilayah Limón id Costa Rica, Kepulauan San Andrés, Providencia om Santa Catalina, Cartagena, om Barranquilla id Colombia, Maracaibo, Cumaná, om Wilayah Persekutuan id Venezuela, nga soboogian i mantad koubasanan Caribbean. Guyana Perancis, Guyana, Panama, om Suriname nga insaru posuangon sabaagi soboogian mantad Caribbean gama pionitan pulitik om koubasanan diolo miampai wilayah dii.

Mantad pisuk geopulitik, insaru o Kepulauan Caribbean tinduon sabaagi subregion do Amerika Koibutan, sundung sumoonu poinsuang ii id Amerika Tanga toi ko' pologoson sabaagi subregion sondii; istilah "Caribbean" nopo nga oguno kanto montok *pengecualian* di tinomod, toi ko' kinosuangon di au tinomod, sabaagi soboogian mantad Amerika Latin. Koiyonon Caribbeannopo nga oulud kumaa 33 entiti pulitik, kohompit no 13 pogun berdaulat, 12 wilayah jajahan, wilayah pioduhan sajara i nokoumbal haro, om turu wilayah labus pogun di suai. Mantad 15 Momuhau 1954 gisom 10 Gumas 2010, kiwaa wilayah i ointutunan sabaagi Antilles Belanda i papahangkum mantad limo pulau, om oinsanan nopo dii nga *jajahan* do Belanda dependencies. Mantad 3 Milatok 1958 gisom 31 Mikat 1962, kiwaa nogi iso koisaan pulitik i i kiumul oniba i ointutunan sabaagi Persekutuan Hindia Kotonobon British i noturidong mantad hopod wilayah Caribbean i momoguno boros Inggeris, koinsanani nopo dii ontok dii *jajahan* do British.

Gama do sajara gelombang imigrasi i noowit do panaladan Sepanyol, Inggeris, Belanda, om Perancis, *perdagangan hamba* mantad Afrika, om *buruh terikat* mantad Asia, om nogi imigrasi moden, baino nopo Caribbean moden nopo nga iso mantad wilayah di bobos mogikaakawo tinaru id pomogunan, miampai mogigion nopo dau nga mantad mogisuusuai kointutunan tinaru.

## Etimologi om kopolombusan
Minaganu o wilayah diti do ngaran mantad do Caribs, iso tinimungan etnik id Antilles Tokoro om soboogian mantad Amerika Kabaatan i misampapaing ontok timpu panaladan Srpanyol id Amerika.

Duo kopolombusan i koubasanan montok "Caribbean" id labus Caribbean nopo nga  (), miampai panatalan ontok putul boros kotolu, om  (), miampai panatalan id putul boros koduo. Kogumuan nopo puru di kikuasa ontok abad di poglu po lobi orohian do panatalan id putul boros kotolu. Iti nopo nga kopolombusan nokopogulu mantad koduo-duo dii, nga noguno o varian panatalan kumaa putul boros koduo solinaid lobi mantad 75 toun. Haro o suul do lobi asanangan do  () o moomoborosBoros Inggeris British om moomoboros Amerika Koibutan nopo nga oubas momoguno  (), nga minapatayad o komoiboros oponsol Amerika om toud suai do lobi koubsan o panatalan kumaa putul boros kotolu id suang Boros Inggeris Amerika.. Tumanud versi Amerika mantad Oxford Online Dictionaries, oubas-ubas nodi gunoon o panatalan putul boros koduo id suang Boros Inggeris Uk om lobi kawawagu om "otopot" kaka ii montok "piipiro puru".

Tumanud nopo *Oxford Online Dictionaries*, panatalan ontok putul boros koduo nopo nga kopolombusan di bobos koubasanan doid Caribbean sondii, nga tumanud do *Dictionary of Caribbean English Usage*, kopolombusan nopo di bobos koubasan id suang Boros Inggeris Caribbean nga poposotol do putul boros koiso,  ().

## Korotian

Kiwaa mogisuusuai kogunoon do hogot "Caribbean". Kogunoon nopo kopio dau nga montok geografi om pulitik. Caribbean nga milo nogi pogoyoon montok mamahangkum wilayah i kiwaa pionitan koubasanan om sajara di ogirot miampai Afrika, *perhambaan*, panaladan Eropah om sistem mongumo.
* Skema geosains Koisaan bansa-bansa Miiso montok Amerika papatayad do Caribbean sabaagi wilayah di misuai id suang koiyonon Amerika.
* Id pisuk fisiografi, koiyonon Caribbean nopo nga rangkaian pulau i monorili Rahat Caribbean. Id koibutan, wilayah nopo diti nga miwolit miampai Teluk Mexico, selat Florida om Lautan Atlantik Koibutan, i poinladsong id kosilahon om koibutan kosilahon. Garis kotogisan Amerika kabaatan nopo nga ponong id kabaatan.

## Sukuon

## Noputan labus

* 
* Digital Library of the Caribbean
* Latin American, Caribbean, U.S. Latinx, and Iberian Online Free E-Resources (LACLI). 
* Manioc, open access digital Library, books, images, conferences, articles about the Caribbean 
* Federal Research Division of the U.S. Library of Congress: Caribbean Islands (1987)
*